b'\n_START_ARTICLE_\nSan Marino transportas\n_START_PARAGRAPH_\nSan Marinas yra ma\xc5\xbea Europos valstyb\xc4\x97, su ribotais transporto resursais.\n_START_SECTION_\nGele\xc5\xbeinkeliai\n_START_PARAGRAPH_\nPo II pasaulinio karo kelerius metus San Marinas tur\xc4\x97jo gele\xc5\xbeinkelio linij\xc4\x85, kuri jung\xc4\x97 \xc5\xa1al\xc4\xaf su Italijos Rimini miesto sistema. Ta\xc4\x8diau d\xc4\x97l sunkum\xc5\xb3 pasiekiant San Marino sostin\xc4\x99, kuri yra ant kalvos vir\xc5\xa1\xc5\xabn\xc4\x97s, linija buvo u\xc5\xbedaryta. \xc5\xa0iuo metu gele\xc5\xbeinkeli\xc5\xb3 San Marino respublikos gyventojai nebenaudoja.\n_START_SECTION_\nFunikulieriai\n_START_PARAGRAPH_\n\xc5\xa0alyje yra 1.5\xc2\xa0km ilgio funikulieri\xc5\xb3 linij\xc5\xb3, kurios driekiasi nuo Monte Titano vir\xc5\xa1ukaln\xc4\x97s iki Borgo Maggiore, antro pagal dyd\xc4\xaf \xc5\xa1alies miesto. Du funikulieri\xc5\xb3 vagonai, pa\xc5\xbeym\xc4\x97ti 1 ir 2 numeriais, kursuoja kas 15 minu\xc4\x8di\xc5\xb3. Tre\xc4\x8diasis funikulierius naudojamas aptarnaujant vis\xc4\x85 sistem\xc4\x85.\n_START_SECTION_\nKeliai\n_START_PARAGRAPH_\n\xc5\xa0alyje bendras keli\xc5\xb3 ilgis siekia 220\xc2\xa0km, o pagrindinis kelias, kertantis vis\xc4\x85 \xc5\xa1al\xc4\xaf yra San Marino magistral\xc4\x97. Transporto registracijos numeriai San Marine \xc5\xbeymimas kodu i\xc5\xa1 keturi\xc5\xb3 numeri\xc5\xb3, su \xc5\xa1alies herbu kair\xc4\x97je. Tarptautinis kodas, kuriais \xc5\xbeymimi registracijos numeriai\xc2\xa0\xe2\x80\x93 RSM._NEWLINE_Taksi kompanijos veikia visoje \xc5\xa1alyje. I\xc5\xa1 viso yra septynios taksi kompanijos, taip pat pasitaiko ir Italijos taksi, kurios atve\xc5\xbea Italijos gyventojus.\n_START_SECTION_\nAutobusai\n_START_PARAGRAPH_\nTarp Rimini ir San Marino miest\xc5\xb3 yra reguliar\xc5\xabs autobus\xc5\xb3 mar\xc5\xa1rutai, populiar\xc5\xabs ir tarp turist\xc5\xb3, ir tarp San Marino gyventoj\xc5\xb3 bei darbuotoj\xc5\xb3. Tarp San Marino ir Rimini stoteli\xc5\xb3 autobusas stoja 20 kart\xc5\xb3.\n_START_SECTION_\nOro transportas\n_START_PARAGRAPH_\nSan Marine n\xc4\x97ra nei vieno oro uosto, tik vienas sraigtasparni\xc5\xb3 oro uostas Borgo Maggiore mieste. Dauguma turist\xc5\xb3, kurie atvyksta l\xc4\x97ktuvais \xc4\xaf Rimimi oro uost\xc4\x85, \xc4\xaf San Marin\xc4\x85 atvyksta autobusais.'